KOMISIJOS REGLAMENTAS (EB) Nr. 777/2009
2009 m. rugpjūčio 26 d.
iš dalies keičiantis Komisijos reglamentą (EB) Nr. 575/2009, kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1),
atsižvelgdama į 2006 m. birželio 30 d. Komisijos reglamentą (EEB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7e straipsnį kartu su 9 straipsnio 1 dalimi,
kadangi:
(1)
Pagal Reglamento (EB) Nr. 1234/2007 61 straipsnio pirmos pastraipos d punktą prekybos metais viršijus to reglamento 56 straipsnyje minėtą kvotą pagamintas cukrus gali būti eksportuojamas tik neviršijant nustatytinų kiekybinių apribojimų.
(2)
2008 m. rugsėjo 19 d. Komisijos reglamentu (EB) Nr. 924/2008, kuriuo nustatoma nekvotinio cukraus ir izogliukozės eksporto norma, taikoma iki 2008-2009 prekybos metų pabaigos (3), nustatyta 650 000 tonų norma.
(3)
Eksporto licencijų paraiškose nurodytas cukraus kiekis tą normą viršijo. Todėl Komisijos reglamentu (EB) Nr. 575/2009 (4) nekvotinio cukraus eksporto licencijų paraiškų teikimas sustabdytas nuo 2009 m. liepos 6 d. iki 2009 m. rugsėjo 30 d.
(4)
Reglamentą (EB) Nr. 924/2008 iš dalies pakeitus Komisijos Reglamentu (EB) Nr. 776/2009 (5), 2008-2009 prekybos metų nekvotinio cukraus eksporto norma padidinta 300 000 tonų.
(5)
Padidinus 2008-2009 prekybos metų normą, paraiškas vėl turėtų būti galima tekti.
(6)
Todėl Reglamentas (EB) Nr. 575/2009 turėtų būti atitinkamai iš dalies pakeistas.
(7)
Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 575/2009 1 straipsnio 3 dalis išbraukiama.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugpjūčio 26 d.